Gerîlaya YJA-Starî Canfeda Tolhildana ke Cengê Heftanînî de şer kena îfade kerd ke artêşa tirke ya îşxalkere aslê xo de hêrişê Başûrê Kurdîstanî kena.
Gerîla Canfeda vat: ''Dewleta tirke xîret kena ke pê rayîrê operasyonan îşxalanê xo meşrû bikera. Ganî şarê ma yê Başûrî pê naye biheso. Wa dişmenî nêvajê 'Ma bi asanî kewtê Heftanînî'. Seba ke xo biresnê serê girêkî 4 kobrayî xebitnayî û 4 saetan herême ser o bombayî varnayî. Rixmê ney zî xoverdayîşê gerîlayan dewam kerd. Mîyanê artêşa TCyî de endamê DAÎŞî zî estê.
Xoverdayîşê Xantûr û Şeşdara mojnenê ke ma çend qerardar ê, xo ver danê û şer kenê. Embazanê ma yê Amara, Zeryane û Şoreşgerê ke şehîd bîyî, no mîras ma rê verda.
Gerîlayî tekatîkan artêşa TCyî ya îşxalkere teknîk xebitnena. Her ke no teknîk yeno xebitnayene îradeyê ma beno zixmêr.  Kobrayî her şewe herême ser o bombayan varnenê. Ê do tim pê tersê gerîlayan do biciwîyê. Beno ke ameybî Heftanîn, la tîya do nînan ra biba goristan.''
